ඒ අනුව, මාරාන්තික වෛරසය පරාජය කිරිම සඳහා ජාත්‍යන්තරයට ආරාධනා කරන චීන රජය මෙම අසත්‍ය තොරතුරු ප්‍රචාරයට සහය නොදෙන ලෙසට ද ශ්‍රී ලාංකිකයන්ගෙන් ද ඉල්ලීමක් කරනවා.එසේම වරාය 5කින් ප්‍රතික්ෂේප වූ එම්.එස්.වෙස්ටර්ඩෑම් මගී නෞකාවට කාම්බෝජයේ - සිහනොක්විල් වරායට ඇතුළු වීමට අවසර ලබාදී තිබෙනවා.මගීන් 1455 දෙනෙකු සහ 802 දෙනෙකුගෙන් සමන්විත කාර්ය මණ්ඩල සමග මෙම නෞකාව පසුගිය පෙබරවාරි පළමුවනදා හොංකොං සිට ගමන් ආරම්භ කර ඇත්තේ දින 14ක සංචාරයක් සඳහා බවයි විදෙස් වාර්තා සඳහන් කළේ.මේ අතර, වසංගත රෝග විද්‍යා ඒකකයේ විශේෂඥ වෛද්‍ය සුදත් සමරවීර හිරු ප්‍රවෘත්ති අංශයට සඳහන් කළේ මෙරටට පැමිණෙන විදේශිකයන් අඛන්ඩ පරීක්ෂණවලට ලක් කරමින් රට තුළට මුදා හරින බවයි.